Missatge: Islàndia és un país pels amants de la geologia. Si hi vas a l'estiu el millor que pots fer és llogar-te un cotxe i fer la volta a l'illa. Només hi ha una carretera que "circumval.la" l'illa des de Reykjavik fins a Akureyri, cap a Vik, Egylstaddir...   Les zones més impactants són la zona de la Glacera Vatnajökull, la zona volcànica de Krafla, Akureyri i les cascades de Godafoss. També és interessant veure els Geysers a Geysir.   Per l'illa hi passa la falla que separa la placa Americana de la Europea, és una falla espectacular i molt interessant de visitar.   Pel que fa al dia, si hi vas  a l'estiu, i com a qualsevol país nòrdic, trobaràs que mai no es fa fosc. El clima és agradable (a l'estiu). El país és ric però poc poblat. El 90% dels Islandesos responen a un mateix perfil físic, el perfil nòrdic, rossos i amb els ulls clars. De Ryekjavik és interessant visitar la casa on va tenir lloc la trobada Reagan-Gorbachov que es l'antiga ambaixada Francessa.   Pel que fa al menjar, són gent d'horaris "europeus". Recordo que el menjar tenia un gust molt diferent al que mengem a Catalunya i en especial recordo el gust del suc de taronja que no tenia res a veure amb el suc de taronja que havia begut fins aleshores. No sé com descriure'n el gust. A provar sense cap mena de dubte el bacallà islandès!    15 dies crec que és el temps òptim per fer una visita a fons de la illa.     Icelandair vola a Reykavik des de Barcelona via Alacant, però surt més bé de preu volar a Reykjiavik via Paris o Londres, també amb Icelandair.

Resposta: Moltes Gràcies per la informació!   Ja havíem decidit llogar un cotxe, per tenir una mica més de mobilitat... i poder anar al nostre ritme!   Ara marcaré al mapa els llocs que m'has recomanat... i a poc a poc... aniré enllaçant-los i traure el recorregut... Pensava que seria complicat però n'hi ha molta informació, massa i tot hihihi!   Jo volaré des d'Alacant però amb IcelandExpress i amb vol directe... un dels avantatges de tenir colònies nordeuropees als PPCC tropicals   I si ... el principal handicap són els preus!!!